I mange land er vaksinen mot helvetesild gratis. I Norge koster den flere tusen kroner.
FHI vurderer vaksiner mot helvetesild. Idag koster den mest brukte vaksinen 4000 kroner. Du må ha hatt vannkopper for å få helvetesild. De aller fleste har hatt vannkopper.  Helvetesild er en smertefull virussykdom som er forårsaket av herpes zoster-viruset. Det gir betennelse og utslett i huden. For noen varer den i måneder og år og kan være svært plagsom. Heldigvis finnes det vaksiner. Men de koster penger. I Norge må man betale for dem selv. Den ene er mye dyrere enn influensavaksinen og ligger på rundt 4000 kroner. Er du over 50 år eller 18 år med nedsatt immunforsvar på grunn av sykdom eller legemiddelbehandling , vil du antakelig kunne få vaksinen på blå resept i fremtiden.  FHI vurderer om vaksinen bør anbefales  inn i et vaksineprogram. Fasit kommer innen et halvt år Europeiske land har ulike løsninger for helvetesild-vaksinene. Utgiftene refunderes til risikogrupper over 18 år i blant annet Belgia, Nederland, Hellas. I Storbritannia, Polen, Italia, Tyskland, Spania, Luxemburg og Sveits er helvetesild-vaksine gratis.  Ifjor anbefalte FHI at høyrisikogruppene bør få refundert sine utgifter til helvetesild-vaksine gjennom blåreseptordningen.  Nå vurderer altså FHI vaksinen. Det er Helse-og omsorgsdepartementet som vil avgjøre hvordan den skal finansieres.  – Vurderingen vår vil ende opp i en anbefaling til regjeringen om hvorvidt vaksine mot helvetesild bør tilbys i et vaksineprogram som influensavaksinen i dag, sier Are Stuwitz Berg, i FHI. Han forteller at FHI i første omgang har gitt sin anbefaling til Helse- og omsorgsdepartementet.  – Anbefalingen sier i korthet  at personer med noen tilstander av immunsvikt bør vurderes for å få vaksine mot helvetesild på blåresept, sier Are Stuwitz Berg.  Hvorvidt voksne som ikke har slike tilstander, vil få vaksinen gratis, er dermed ikke avklart. Det vil det bli opp til helseminister Ingvild Kjerkol (Ap) å avgjøre. Aftenposten har spurt departementet om de som ønsker vaksinen til 4000 kroner, men ikke har råd til den, kan få refusjon.  Til dette svarer departementet: – Helse- og omsorgsdepartementet har mottatt Direktoratet for medisinske produkters vurdering av offentlig finansiering av vaksine mot helvetesild, for personer med svekket immunforsvar og høy sykdomsrisiko. Saken er til behandling i departementet, og dette er spørsmål vi kommer tilbake til, sier statssekretær Ole Henrik Krat Bjørkholt. Alle som har hatt vannkopper kan få helvetesild. Helvetesild stammer fra samme virus som forårsaker barnesykdommen vannkopper. Viruset blir liggende i dvale i kroppen og kan bryte ut som helvetesild.  Det kan skje når immunforsvaret  er svekket på grunn av sykdom, legemidler eller alder. I dag er det blitt flere som bruker legemidler som svekker immunforsvaret. Da er risikoen større for å få helvetesild. Voksne kan få flere vaksiner FHI vurderer nå om Norge bør få et voksenvaksinasjonsprogram som følger opp befolkningen. På samme måte som barnevaksinasjonsprogrammet.  Her kan det bli aktuelt å gi voksne oppfriskningsvaksine mot kikhoste, stivkrampe, difteri og polio. – Det er også sannsynlig at vaksiner mot influensa og koronavirus, som anbefales i det nasjonale vaksinasjonsprogrammet i dag, vil innlemmes i et voksenvaksinasjonsprogram. Hvis regjeringen beslutter at vi skal ha et slikt, understreker Stuwitz Berg.  – Blir et voksenvaksinasjonsprogram gratis for folk? – Det er opp til regjeringen. 
En vaksine mot helvetesild koster rundt 4000 kr i Norge, men er gratis i mange andre land. Folk over 50 år, eller over 18 år med nedsatt immunforsvar, kan kjøpe vaksinen i Norge. 